Jabarkan Latar Belakang dari Rizam Ismail dalam bahasa melayu

Beliau dilahirkan pada 30 Januari 1981 berasal dari Kampung Tebuk Mufrad, Sungai Air Tawar Sabak Bernam.

Berpendidikan tinggi dalam Diploma of Leadership and Management Institute of Australia pada 2016, beliau kini menyambung pelajaran di Lincoln University College dengan mengambil Ijazah Sarjana Muda Sains Politik.

Rizam kini memegang jawatan Pengerusi Jawatankuasa Kira-kira Wang Kerajaan Selangor (PAC) dan juga Jawatankuasa Pilihan Khas Mengenai Keupayaan, Kebertanggungjawaban dan Ketelusan Selangor (Selcat) sejak tahun 2018.

Pada peringkat parti, beliau merupakan Ahli Majlis Kerja Tertinggi UMNO Malaysia dan Ketua Pemuda UMNO Selangor sejak 2018 sehingga kini.

Malah beliau juga mengekalkan jawatan sebagai Ketua Pemuda UMNO Bahagian Sabak Bernam selama lapan tahun dan masih menerajui tampuk kepimpinan itu.

Bekas Pengerusi Lembaga Pelawat Hospital Sabak Bernam ini bukan sahaja aktif membantu golongan memerlukan, beliau juga sering dilihat menyantuni anak muda.

Beliau berusia 40 tahun, kini menjadi Penaung Kelab Belia MAYC Era Baru, Pengerusi Kelab Rekreasi dan Komuniti Parlimen Sabak Bernam dan Pengerusi Gerakan Belia 4B Kampung Tebuk Mufrad.

Bukan itu sahaja, beliau juga diberi kepercayaan menggalas tanggungjawab sebagai Pengerusi Persatuan Kebangsaan Pekebun-pekebun kecil Malaysia daerah Sabak Bernam.

Pada Pilihan Raya Umum Ke -14, Rizam daripada Barisan Nasional menang dengan mendapat 5,437 undian ketika menentang Zamri Yahya daripada parti Gagasan Sejahtera yang mendapat 3,997 undi. Majoriti undi sebanyak 1,440.